楊一儁

楊一儁（），字又起，號五華，四川順慶府鄰水縣人，明朝政治人物，崇禎元年戊辰科進士。鄰水縣城內前街縣治前原有為其所立之“天畿豸史七藩總憲坊”『七藩總憲坊。爲進士任監察御史，陞七省巡漕楊一儁立，在城內縣治前』。[道光元年]《鄰水縣志》卷三。鄰水城西十五里有御史橋係其所建『御史橋。在城西十五里。係明御史楊一儁建。故名』。[道光元年]《鄰水縣志》卷一。

 生平 
天啟七年（1627年）丁卯科四川鄉試舉人，崇禎元年（1628年）戊辰科進士，崇禎二年（1629年）授湖廣景陵縣知縣『題覆總漕薦劾漕運官員疏。題爲敬遵從新整飭之明㫖以振漕事之積玩事……另爲開復其府州縣官如江西南昌府知府彭期生、撫州府知府黃應秀……江陵縣知縣周瑞豹、景陵縣知縣楊一儁、當陽縣知縣任鼎、咸寧縣知縣劉世科、通城縣知縣朱宗讓……以上各官俱催科盡力，兌發如期，均當薦揚以示激勸。……崇禎三年正月二十五日具題。本月二十八日奉聖㫖。是。欽此』、『題敘楚省催餉京卿并完餉司府疏。題爲還餉完而又完臣。力竭而又竭。恭報徹底催盡之數。仰祈聖鑒事……奉有効勤急公之㫖。紀錄優異。當不待臣言之贅矣……及先所荐德安知府程策、興國州知州崔元登、澧州知州王敦德、景陵知縣楊一儁、襄陽知縣王鰲永、漢陽知縣楊四知一體紀錄者也……伏祈勑下臣部將寺臣唐暉、司臣杜詩、孔榮宗與推推官禹好善、毆起鳴、知府程策、知州崔元登、王敦德、知縣楊一儁、王鰲永、楊四知、彭淳、同知夏之彥行文吏部紀錄。杜詩先降俸一級准與開復。庶勸懲不相掩。而吏治軍糈交頼之矣等因。崇禎四年五月十一日具題。本月十四日奉聖㫖。唐暉、孔榮宗、禹好善等着吏部紀錄杜詩原降俸級。准與開復。』。[崇禎]畢自嚴《度支奏議》卷二十「題竟陵楊明府五華圖序。漢李固與其弟圄書曰：「固年五十七，鬢髮已白，所謂容身而遊，滿腹而去，周觀天下，獨未見益州耳」；昔嚴夫子常言「嶽有五涉其四，州有九游其八，欲類此子矣」；王逸少與周益州書曰：「省足下別疏，具彼土山川之奇，益令其游目意足也，可得果，當去卿求迎，遲此期，以日爲歲，但言此心已馳於彼矣」，其想慕山川名勝乃爾；至宗少文以足跡不能遍歷名山，乃圖山水於四壁，以當臥游，日舉琴動操，欲令四壁皆響，蓋古人於洞天福地欲游志聘目，以自快其奇者，不啻如盲之不忘視，僂之不忘起，乃輪艱蹄蹇，身羈事牽，不得躬履足踐，至形諸夢寐饑渴，其於奇蹤勝緣，不能湊泊如此，況生當勝地，宦歷名邦，乃至所號所治山川名勝適相脗合者，其勝緣可勝道哉，隣水楊公固蜀人也，蜀故有華陽成都浣花濯錦諸勝，先生身爲益人，已與李固逸少之想望而不可得者大有徑庭矣，而誕申之地則有山曰華山，又與五嶽相埒，因自命曰五華長，蓋自跨其勝，若據此爲家山也者，曰：此可與太華少華玉華諸山相頡頏爭奇乎，乃不自意天壤間復有一山與之同名，若符合者，又不自意他日宦轍與此山適相值，如遇故人也者，今上御極之歲爲戊辰龍飛首科，先生遂登茲榜成進士，中銓得授竟陵令，竟陵爲世宗肅皇帝躍龍之地，其形勝甲天下，而境內亦有山曰五華焉，相傳爲神農氏封域，祠宇巋然，如魯靈光，其旁有洗墨池，色正黑，巒峯蔥菁，千巖萬壑競秀爭流，極泉石之勝，而山名適與公之號符，亦甚奇矣，公下車入境，式兒童父老竹馬之迎，首問民所疾苦，以次諮訪土風，及察境內山川奇勝，得茲山異之躍而言曰：「是何名與吾號適相合，若此豈其讖耶，昔白居易爲香山耆老會，乃不自號香山，而號樂天，子瞻耕於黃之東坡，乃遂自號曰東坡，然非名山大川，又非身生其地，亦非素所自號，而適與宦跡合者也，吾今生於華山，以五華爲號，而宦遊之地寔有五華山以湊合之，是古人夢想神游，翹首企足而不可得者，乃今一旦得之，豈非天所命耶」，於是賓佐僚友相與置酒張樂而樂之，又從而欹之，曰「華山蒼蒼，隣水之鄉，華山岌岌，竟陵之邑，公來是邦，適與山值，顯名榮號，剖符而勒，竟耶鄰耶，孰雲兩域，天耶人耶，是誰之翊，地效其靈，天相之默，人傑地靈，爲邦之式」，於時政閑，簾卷吏散，鳥啼間策杖履，時一登躋，景高山之仰止，挹翠黛之霏微，噓以仁風，霈以甘雨，父老子弟，熙熙向化，和氣薰蒸，有不知竟陵爲鄰水，而鄰水爲竟陵者矣，余鄰邑熊明府昆季欲作五華圖以壽公，書來介余作頌，因得悉公仁明慈惠，腴人耳根，無論近代，即古循良，得未曾有，方今聖明在宥，究心民牧，博採良吏，聞公治行，旦晚徵書賁道，入對，青蒲進而補袞，進而具瞻，異日裁邑乘者，方且謂竟陵以五華重，而通國士人又咸以五華爲甘棠，則五華又寔以公重，薄海內外仰望，名號如仰太華，即嵩衡泰岱，遜不敢伯仲，寧直不腆，竟陵借公生色已哉，太白詩云「太華峯頭玉井蓮，花開十丈藕如船」，得而食之者爲上僊，公挾有兩五華，則此十丈蓮如船藕不難擷取以供甘毳，將無如李鄴侯領取十年宰相而後乃今爲雙鳧爲飛舄，令千載而下，即公起家地誌竟陵有僊令，不益徵此號，信天所命，不虛設爾爾哉，予未得識韓以輕萬戶，而知熊明府昆季不阿私所好，心儀公非凡品，故敢以是爲公頌，竊自比於魯僖，不知其帚之敝矣」。范允臨，《輸寥館集》卷二。

崇禎三年（1630年）任庚午科湖廣鄉試同考官，升雲南道監察御史、巡按直隸、河南，巡視七省漕務，崇禎十一年（1638年）浚鎮江府漕渠、太倉州湖川塘『十一年，張國維、王志舉、楊一儁，曾化龍浚鎮江府漕渠、太倉州湖川塘。』。《吳中水利全書》、順天巡撫『傳庭慍，引疾乞休。嗣昌又劾其託疾，非真聾。帝遂發怒，斥為民，下巡撫楊一儁覈真偽。一儁奏言：「真聾，非託疾。」幷下一儁獄。』。《明史》孫傳庭傳。獲弘光帝起為監察御史『崇禎十七年八月辛巳（1644年9月26日），改補李模、張煊、李長春、楊一儁為河南等道御史。模以巡方劾監臣謫，煊以會推房可壯等，一儁以復奏孫傳庭重聽，俱戍。長春以讞楊時化、喬淳事（崇禎初年楊時化彈劾高平縣知縣喬淳案），由辟改戍。後煊降北，仍為御史』。李清《南渡錄》『辛巳。姚思孝為南京大理寺左少卿。補李長春、李模、楊一儁、張瑄。湖廣、河南、雲南、貴州道御史』。《國榷》卷八十一。《鄰水縣志》等地方志有傳『楊一儁。崇楨戊辰進士。官監察御史。主考湖廣鄉試。巡按直隸河南七省漕務。事見治前石坊。』。[道光元年]《鄰水縣志》卷二『楊一儁，字又起，號五華，四川鄰水人，由進士崇禎二年任，公材力敏决，揮霍有爲，修城池、築堤防、飭學校、均里甲，以卓異稱，行取南直漕務御史。』。康熙《景陵縣志》卷之九第34頁『楊一儁。少有異才，十二歲入學，有小式草垂世，天啟丁卯科舉人，崇禎元年戊辰進士，初任湖廣景陵縣知縣，崇禎庚午科湖廣主考，行取補監察御史，巡按直隸、河南，巡視七省漕務，即崇祀鄉賢祠楊芳春子也，事見縣治前宅內石坊。』。[乾隆]《鄰水縣志》卷之三第4頁『崇禎戊辰科……楊一儁。鄰水縣人。歷御史。』。[雍正]《四川通志》卷三十四。

 家族 
父楊芳春，生員，天性孝友，立品端方，生平嗜學不厭，博極群書，曲成後學，以其貴敕贈文林郎湖廣景陵縣知縣。母胡氏（封孺人）道光十五年《鄰水縣志》 卷之五第9頁封贈，第18頁誥敕「封贈楊一儁之父母」，崇禎五年崇祀鄉賢。子楊曦垣，康熙八年歲貢。孫楊伯龍。

其他
明邑人陳加卲『送楊一儁讀書萬峰山』詩：[道光元年]《鄰水縣志》卷四
何地松無色，萬峰靜有聲。
此處讀書去，獨我送君行。
朝昏深客意，花鳥閱山情。
行藏見吾道，容易莫逃名。

 參考文獻 

Y
Category:鄰水人
Category:天啓七年丁卯科四川鄉試舉人
Category:明朝景陵縣知縣
Category:明朝雲南道監察御史
Category:明朝順天巡撫
Category:南明監察御史